钦定古今图书集成/明伦汇编/氏族典/第111卷 > 崔弘昇
## 钦定古今图书集成/明伦汇编/氏族典/第111卷 > 崔弘昇

按《隋书崔弘度传》，“弘度弟弘昇，字上客，在周为右侍
上士。尉迥作乱相州，与兄弘度击之，以功拜上仪同，
寻加上开府，封黄台县侯。高祖受禅，进爵为公，授骠
骑将军，宿卫十馀年。以勋旧迁慈州刺史。数岁，转郑
州刺史。后以戚属之故，待遇愈隆，迁襄州总管。及河
南王妃罪废，弘昇亦免官。炀帝即位，历冀州刺史、信”
都太守，进位金紫光禄大夫，转涿郡太守。辽东之役，
检校左武卫大将军，事败绩奔还，卒时年六十。